CELEX: 32005R0228
Language: hu
Date: 2005-02-10 00:00:00
Title: A Bizottság 228/2005/EK rendelete (2005. február 10.) a közönséges búza egyes harmadik országokba történő kivitelével kapcsolatos export-visszatérítésre vonatkozó pályázati felhívás kibocsátásáról szóló 115/2005/EK rendelet helyesbítéséről

11.2.2005   
            
            
               HU
            
            
               Az Európai Unió Hivatalos Lapja
            
            
               L 39/35
            
         
      A BIZOTTSÁG 228/2005/EK RENDELETE
   
   (2005. február 10.)
   a közönséges búza egyes harmadik országokba történő kivitelével kapcsolatos export-visszatérítésre vonatkozó pályázati felhívás kibocsátásáról szóló 115/2005/EK rendelet helyesbítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 13. cikke (3) bekezdése első albekezdésére,
   mivel:
   
               (1)
            
            
               A 115/2005/EK bizottsági rendelettel (2) pályázati eljárás került megnyitásra a közönséges búza egyes harmadik országokba történő kiviteléhez nyújtott export-visszatérítésre.
            
         
               (2)
            
            
               Egy ellenőrzés nyomán kiderült, hogy egy hiba folytán az említett rendelet a pályázati eljárásból kizárandó országok tekintetében nem felel meg az irányítóbizottság által elfogadott intézkedéseknek. Következésképpen a szóban forgó rendeletet helyesbíteni szükséges,
            
         ELFOGADTA EZT A RENDELETET:
   1. cikk
   A 115/2005/EK rendelet 1. cikkének (2) bekezdése helyébe a következő szöveg lép:
   
      „(2)   A pályázati felhívás közönséges búza harmadik országokba történő kivitelére vonatkozik, kivéve az Albániába, Bosznia-Hercegovinába, Bulgáriába, Horvátországba, Liechtensteinbe, Macedónia volt Jugoszláv Köztársaságba, Romániába, Svájcba, valamint Szerbiába és Montenegróba (3) irányuló kivitelt.”
   
   2. cikk
   Ez a rendelet az Európai Unió Hivatalos Lapjában történő kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. február 10-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o.
   
      (2)  HL L 24., 2005.1.27., 3. o.
   
      (3)  beleértve Koszovót, az ENSZ Biztonsági Tanácsának 1999. június 10-i 1244 sz. határozatában foglalt meghatározása szerint.